กฎกระทรวงกำหนดให้ทางน้ำชลประทานในเขตโครงการชลประทานกระบี่เป็นทางน้ำชลประทานที่จะเรียกเก็บค่าชลประทาน พ.ศ. 2563
ประกาศวันที่ 2020-12-29

content: กฎกระทรวง กำหนดให้ทางน้ำชลประทานในเขตโครงการชลประทานกระบี่ เป็นทางน้ำชลประทานที่จะเรียกเก็บค่าชลประทาน พ.ศ. ๒๕๖๓
content: อาศัยอำนาจตามความในมาตรา ๘ วรรคหนึ่ง (๑) แห่งพระราชบัญญัติการชลประทานหลวง พุทธศักราช ๒๔๘๕ ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘ และมาตรา ๔๒ วรรคหนึ่ง แห่งพระราชบัญญัติการชลประทานหลวง พุทธศักราช ๒๔๘๕ รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ทางน้ำชลประทานท่อส่งน้ำสายใหญ่ฝั่งขวาอ่างเก็บน้ำห้วยน้ำเขียว จากกิโลเมตรที่ ๐.๐๐๐ ในท้องที่ตำบลคลองท่อมใต้ อำเภอคลองท่อม จังหวัดกระบี่ ถึงกิโลเมตรที่ ๕.๓๗๐ ในท้องที่ตำบลคลองท่อมใต้ อำเภอคลองท่อม จังหวัดกระบี่ ตามแนวเขตแผนที่ท้ายกฎกระทรวงนี้ เป็นทางน้ำชลประทานที่จะเรียกเก็บค่าชลประทาน
sectionNo: 2
content: ข้อ ๒ ให้ทางน้ำชลประทานท่อส่งน้ำสายซอย ๑ ซ้าย ของท่อส่งน้ำสายใหญ่ฝั่งขวาอ่างเก็บน้ำห้วยน้ำเขียว จากกิโลเมตรที่ ๐.๐๐๐ ในท้องที่ตำบลคลองท่อมใต้ อำเภอคลองท่อม จังหวัดกระบี่ ถึงกิโลเมตรที่ ๒.๐๗๐ ในท้องที่ตำบลคลองท่อมใต้ อำเภอคลองท่อม จังหวัดกระบี่ ตามแนวเขตแผนที่ท้ายกฎกระทรวงนี้
sectionNo: 2
content: เป็นทางน้ำชลประทานที่จะเรียกเก็บค่าชลประทาน
sectionNo: 3
content: ข้อ ๓ ให้ทางน้ำชลประทานท่อส่งน้ำสายใหญ่ฝั่งซ้ายอ่างเก็บน้ำห้วยน้ำเขียว จากกิโลเมตรที่ ๐.๐๐๐ ในท้องที่ตำบลคลองท่อมใต้ อำเภอคลองท่อม จังหวัดกระบี่ ถึงกิโลเมตรที่ ๓.๗๔๐ ในท้องที่ตำบลคลองท่อมใต้ อำเภอคลองท่อม จังหวัดกระบี่ ตามแนวเขตแผนที่ท้ายกฎกระทรวงนี้ เป็นทางน้ำชลประทานที่จะเรียกเก็บค่าชลประทาน
sectionNo: 4
content: ข้อ ๔ ให้ทางน้ำชลประทานท่อส่งน้ำสายซอย ๑ ขวา ของท่อส่งน้ำสายใหญ่ฝั่งซ้ายอ่างเก็บน้ำห้วยน้ำเขียว จากกิโลเมตรที่ ๐.๐๐๐ ในท้องที่ตำบลคลองท่อมใต้ อำเภอคลองท่อม จังหวัดกระบี่ ถึงกิโลเมตรที่ ๒.๖๒๐ ในท้องที่ตำบลคลองท่อมใต้ อำเภอคลองท่อม จังหวัดกระบี่ ตามแนวเขตแผนที่ท้ายกฎกระทรวงนี้
sectionNo: 4
content: เป็นทางน้ำชลประทานที่จะเรียกเก็บค่าชลประทาน
content: ให้ไว้ ณ วันที่ ๑๔ กันยายน พ.ศ. ๒๕๖๓ เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์
sectionName: แผนที่ท้ายกฎกระทรวงฯ
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดให้ทางน้ำชลประทานในเขตโครงการชลประทานกระบี่ เป็นทางน้ำชลประทานที่จะเรียกเก็บค่าชลประทาน เพื่อให้เกิดประโยชน์จากการใช้น้ำอย่างเต็มที่ และเนื่องจากมาตรา ๘ วรรคหนึ่ง (๑) แห่งพระราชบัญญัติการชลประทานหลวง พุทธศักราช ๒๔๘๕
content: ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘ บัญญัติให้ทางน้ำชลประทานที่จะเรียกเก็บค่าชลประทานต้องกำหนดโดยกฎกระทรวง จึงจำเป็นต้องออกกฎกระทรวงนี้